ראיין ברטרנד

ראיין דומיניק ברטרנד (באנגלית: Ryan Dominic Bertrand; נולד ב-5 באוגוסט 1989 בלונדון שבאנגליה) הוא כדורגלן אנגלי המשחק בעמדת המגן בקבוצת הכדורגל לסטר סיטי.

ברטרנד נולד בסאות'וורק, לונדון, והחל את קריירת הנוער שלו בג'ילינגהאם, לפני שחתם בצ'לסי ביולי 2005. הוא עלה ממחלקת הנוער של צ'לסי לקבוצה הבוגרת ונשלח בהשאלה למועדונים שונים בין השנים 2006–2011. את הופעת הבכורה המלאה שלו בצ'לסי הוא ערך ב-20 באפריל 2011, שש שנים לאחר שהצטרף לקבוצה, במשחק מול בירמינגהאם סיטי. בעונת 2011/2012 חתם ברטרנד על חוזה חדש לארבע שנים בצ'לסי בתור המחליף של אשלי קול, אותו תיאר כ"מודל לחיקוי פנטסטי". ב-19 במאי 2012, ברטרנד הפך לשחקן הראשון שערך את הופעת הבכורה שלו בליגת האלופות בגמר, כשהוא פתח בתפקיד חדש לו- קשר שמאלי, מלפני קול ששיחק מגן שמאלי; צ'לסי גברה 4–3 על באיירן מינכן בפנדלים. במדי צ'לסי, הוא זכה בין היתר בגביע ה-FA, הליגה האירופית ובליגת האלופות.

ברטרנד מייצג את הנבחרת הבוגרת של אנגליה, לאחר שייצג את אנגליה עד גיל 17, עד גיל 18, עד גיל 19, עד גיל 20, עד גיל 21, וייצג גם את נבחרת בריטניה באולימפיאדת לונדון ב-2012. ב-15 באוגוסט 2012 ערך את הופעת הבכורה שלו בנבחרת הבוגרת של אנגליה, במשחק ידידות מול איטליה, שהסתיים בניצחון 2–1 לטובת אנגליה.

קריירה
בשנת 2005, בעודו בן 16, נרכש ברטנארד נרכש על ידי צ'לסי עבור סכום של 125 אלף פאונד והחל לשחק בקבוצת הנערים של המועדון. לאחר מכן, במשך כ-5 שנים, הושאל לקבוצת שונות בכדורגל האנגלי. ברטנארד ערך את הופעות הבכורה המחודשת שלו בקבוצה הבוגרת ב-20 באפריל 2011, במשחק נגד ברמינגהאם, בו הוא גם בישל שער. במשך השנתיים הבאות, החל לשחק באופן תדיר יותר במדי הקבוצה, בעיקר כמחליף, כולל במספר ממשחקיה החשובים - גמר ליגת האלופות, משחק מגן הקהילה והסופר קאפ האירופאי.

ב-30 ביולי 2014 הושאל בפעם השביעית לסאות'המפטון, ב-2 בפברואר 2015 חתם באופן קבוע בקבוצה לארבע וחצי שנים. ב-15 ביולי 2021 חתם בלסטר סיטי לשנתיים.

ברטנארד ערך את הופעות הבכורה שלו במדים הלאומיים במשחק ידידות נגד נבחרת איטליה, ב-10 באוגוסט 2012. מאוחר יותר, ב-11 בספטמבר 2012, נכנס כמחליף במשחק מוקדמות גביע העולם נגד אוקראינה, במה שהייתה הופעתו הראשונה במשחק רשמי.

תארים 
צ'לסי
 ליגת האלופות: 2011/2012
 הליגה האירופית: 2012/2013
 גביע ה-FA:

קישורים חיצוניים

מגני כדורגל אנגלים
כדורגלנים אנגלים
כדורגלני צ'לסי
כדורגלני בורנמות'
כדורגלני אולדהאם אתלטיק
כדורגלני נוטינגהאם פורסט
כדורגלני נוריץ' סיטי
כדורגלני רדינג
כדורגלני אסטון וילה
כדורגלני סאות'המפטון
כדורגלני לסטר סיטי
לונדון: כדורגלנים
כדורגלני נבחרת אנגליה
כדורגלנים באולימפיאדת לונדון (2012)
כדורגלני יורו 2016
אנגלים שנולדו ב-1989